**Ministru kabineta rīkojuma projekta**

**„Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | 1) Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” 2.punkts.2) Nepieciešamība piešķirt papildu valsts budžeta līdzfinansējumu biedrībai „Latvijas Augstskolu sporta savienība”, lai nodrošinātu Latvijas izlases dalību 2013.gada pasaules Vasaras Universiādē Kazaņā (Krievija). |
| 2. | Pašreizējā situācija un problēmas | Izglītības un zinātnes ministrija (turpmāk – ministrija), kura saskaņā ar Sporta likuma 5.panta pirmo daļu pilda valsts pārvaldes funkcijas sporta nozarē, saskaņā ar Ministru kabineta 2003.gada 16.septembra noteikumu Nr.528 „Izglītības un zinātnes ministrijas nolikums” 5.21.5 punktu atbilstoši likumā par valsts budžetu kārtējam gadam piešķirtajai apropriācijai administrē sportam piešķirtos valsts budžeta līdzekļus, kā arī saskaņā ar Ministru kabineta 2003.gada 9.jūlija noteikumu Nr.422 „Latvijas Nacionālās sporta padomes nolikums” 15.punktu nodrošina Latvijas Nacionālās sporta padomes sekretariāta pienākumu izpildi, ir saņēmusi biedrības „Latvijas Augstskolu sporta savienība” (turpmāk – LASS) finanšu pieprasījumu, kurā ministrijai tiek lūgts finansiāls atbalsts 11`850 latu apmērā, lai segtu izdevumus, kas saistīti ar Latvijas izlases dalību 2013.gada pasaules Vasaras Universiādē Kazaņā (Krievija) no 6. līdz 17.jūlijam. Ar ministrijas 2013.gada 10.marta rīkojumu Nr.14 „Par Izglītības un zinātnes ministrijas 2013.gada valsts budžeta programmas 09.00.00 „Sports” apakšprogrammas 09.21.00 „Augstas klases sasniegumu sports” līdzekļu sadalījumu” biedrībai „Latvijas Sporta federāciju padome” tika piešķirts valsts budžeta finansējums 9`000 latu apmērā ar dalību 2013.gada pasaules Ziemas un 2013.gada pasaules Vasaras Universiādē saistīto izdevumu segšanai. Tāpat valsts finansiālais atbalsts 15`000 latu apmērā (t.sk. 5`000 latu 2013.gada pasaules Ziemas Universiādei) LASS darbības nodrošināšanai 2013.gadā ir ticis piešķirts no biedrībai „Latvijas Sporta federāciju padome” piešķirtās valsts dotācijas (ministrijas 2013.gada 10.janvāra rīkojums Nr.12 „Par Izglītības un zinātnes ministrijas 2013.gada valsts budžeta programmas 09.00.00 „Sports” apakšprogrammas 09.09.00 „Sporta federācijas un sporta pasākumi” līdzekļu sadalījumu”). Ņemot vērā faktu, ka minētie līdzekļi izmantojami dažādu LASS programmu un pasākumu īstenošanai, tie nav uzskatāmi par iezīmētu mērķfinansējumu Latvijas izlases dalībai 2013.gada pasaules Vasaras Universiādē. Vienlaikus ir norādāms, ka LASS finanšu pieprasījums 2013.gadam programmu un pasākumu īstenošanai bija 70`354 latu apmērā.Izvērtējot LASS finanšu pieprasījumu, secināms, ka neparedzētā gadījuma attiecināšana pamatojama ar faktu, ka LASS, 2012.gadā piesakot Latvijas izlases sportistus un sporta spēļu komandas 2013.gada pasaules Vasaras Universiādes organizētajiem, nebija iespējams paredzēt, ka universiādes organizētājs akreditēs arī divas Latvijas komandu sporta spēļu komandas – Latvijas vīriešu handbola izlasi un Latvijas vīriešu regbija izlasi. Līdz ar to, lai segtu deficītu, kas radies ar papildu Latvijas izlases sportistu dalību 2013.gada pasaules Vasaras Universiādes, LASS nepieciešams papildu finansējums 11`850 latu apmērā.Ministrijas rīcībā nav nepieciešamie līdzekļi, jo visi finanšu līdzekļi 2013.gadam valsts budžeta programmā 09.00.00 „Sports”, t.sk. apakšprogrammā 09.09.00 „Sporta federācijas un sporta pasākumi” un 09.21.00 „Augstas klases sasniegumu sports”, ir sadalīti un attiecīgi noslēgti līgumi par valsts budžeta finanšu līdzekļu (dotācijas) piešķiršanu. Noslēgtie līgumi neparedz finansējuma piešķīrēja – ministrijas – tiesības samazināt piešķirto finanšu līdzekļu apmēru līdzekļu pārdales gadījumā citām sporta federācijām (līgums paredz ministrijas tiesības samazināt līguma summu tikai tad, ja tiek izdarīti grozījumi likumā „Par valsts budžetu 2013.gadam”, vai sporta federācija neievēro pielīgtās saistības). Papildus finansējuma pārdale no citām ministrijas pamatbudžeta apakšprogrammām nav iespējama, jo tādejādi finansējuma nepietiekamība izveidotos citu ministrijas nodrošināto valsts pamatfunkciju īstenošanai.Jautājums par atbalstu Latvijas izlases dalībai 2013.gada pasaules Vasaras Universiādē Kazaņā (Krievija) tika izskatīts Latvijas Nacionālās sporta padomes 2013.gada 7.marta (prot. Nr. 1 8.3.apakšpunkts) sēdē, uzklausot arī LASS prezidentes A.Ābeles viedokli, kā rezultātā tika nolemts (prot. Nr. 1 8.3.3. apakšpunkts) aicināt Ministru kabinetu no Finanšu ministrijas 2013.gada valsts budžeta programmas 02.00.00 „Līdzekļi neparedzētiem gadījumiem” piešķirt LASS 10`000 latus, lai nodrošinātu Latvijas izlases dalību 2013.gada pasaules Vasaras Universiādē. Lai gan pēc Latvijas Nacionālās sporta padomes 2013.gada 7.marta sēdes LASS sākotnēji precizēja papildus nepieciešamā finansējuma apmēru (11`850 lati), ņemot vērā Finanšu ministrijas 2013.gada 22.aprīļa atzinuma Nr.A-IZM/2-2390 2.punktā minēto, tika pieņemts lēmums izskatīšanai Ministru kabinetā virzīt Latvijas Nacionālās sporta padomes 2013.gada 7.marta sēdē atbalstītā papildus finansējuma apmēru (10`000 lati). Par šo precizēto summu ir saņemta arī detalizēta izdevumu tāme.Izvērtējot LASS finanšu pieprasījumus un iespējamos riskus līdzekļu nepiešķiršanas gadījumā (ierobežotas iespējas pilnvērtīgi sagatavoties un sasniegt augstus sportiskos rezultātus, risks sporta sacensību rīkotājiem veikt neparedzētas izmaiņas sacensību izspēles kārtībā u.tml., kas var negatīvi ietekmēt arī Latvijas tēlu Eiropas un pasaules sporta sacensību apritē), ministrija atzīst nepieciešamību meklēt iespējamos risinājuma variantus, lai varētu kompensēt LASS izdevumus saistībā ar Latvijas izlases dalību 2013.gada pasaules Vasaras Universiādē.Saskaņā ar Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” 3.punktu budžeta programmā „Līdzekļi neparedzētiem gadījumiem” paredzētos līdzekļus piešķir valsts pamatbudžeta apropriācijās neparedzētiem izdevumiem katastrofu un dabas stihiju seku novēršanai, to radīto zaudējumu kompensēšanai, citiem neparedzētiem gadījumiem un valstiski īpaši nozīmīgiem pasākumiem. Minētais gadījums ir attiecināms uz šīm pazīmēm.Ņemot vērā iepriekš minēto, ministrija ir sagatavojusi Ministru kabineta rīkojuma projektu „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – Rīkojuma projekts). |
| 3. | Saistītie politikas ietekmes novērtējumi un pētījumi | Nav attiecināms |
| 4. | Tiesiskā regulējuma mērķis un būtība | Rīkojuma projekts paredz uzdevumu Finanšu ministrijai no valsts budžeta programmas 02.00.00 „Līdzekļi neparedzētiem gadījumiem” piešķirt ministrijai 10`000 latus pārskaitīšanai biedrībai „Latvijas Augstskolu sporta savienība”, lai nodrošinātu ar Latvijas izlases dalību 2013.gada pasaules Vasaras Universiādē Kazaņā (Krievija) saistītas izmaksas.Anotācijas I sadaļas 2.punktā minētā problēma tiks atrisināta pilnībā. |
| 5. | Projekta izstrādē iesaistītās institūcijas | Izglītības un zinātnes ministrija un biedrība „Latvijas Augstskolu sporta savienība” |
| 6. | Iemesli, kādēļ netika nodrošināta sabiedrības līdzdalība | Nav attiecināms |
| 7. | Cita informācija | Rīkojuma projekts tiešā veidā attiecas uz tūrisma, sporta un brīvā laika politiku. |

|  |
| --- |
| II. Tiesību akta projekta ietekme uz sabiedrību |
| Nav attiecināms |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| **Rādītāji** | **2013.gads** | Turpmākie trīs gadi (tūkst. latu) |
| **2014** | **2015** | **2016** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2012)gadu | Izmaiņas, salīdzinot ar kārtējo (2012)gadu | Izmaiņas, salīdzinot ar kārtējo (2012)gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **24** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 24 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | **24** | **+10** | **0** | **0** | **0** |
| 2.1. valsts pamatbudžets | 24 | +10 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 0 | **-10** | 0 | 0 | 0 |
| 3.1. valsts pamatbudžets | 0 | -10 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | **+10** | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Ar ministrijas 2013.gada 10.marta rīkojumu Nr.14 „Par Izglītības un zinātnes ministrijas 2013.gada valsts budžeta programmas 09.00.00 „Sports” apakšprogrammas 09.21.00 „Augstas klases sasniegumu sports” līdzekļu sadalījumu biedrībai „Latvijas Sporta federāciju padome” tika piešķirts valsts budžeta finansējums 9`000 latu apmērā ar dalību 2013.gada pasaules Ziemas un 2013.gada pasaules Vasaras Universiādē saistīto izdevumu segšanai. Tāpat valsts finansiālais atbalsts 15`000 latu apmērā (t.sk. 5`000 latu 2013.gada pasaules Ziemas Universiādei) LASS darbības nodrošināšanai 2013.gadā ir ticis piešķirts no biedrībai „Latvijas Sporta federāciju padome” piešķirtās valsts dotācijas (ministrijas 2013.gada 10.janvāra rīkojums Nr.12 „Par Izglītības un zinātnes ministrijas 2013.gada valsts budžeta programmas 09.00.00 „Sports” apakšprogrammas 09.09.00 „Sporta federācijas un sporta pasākumi” līdzekļu sadalījumu”), tomēr minētie līdzekļi izmantojami dažādu LASS programmu un pasākumu īstenošanai, un nav uzskatāmi par iezīmētu mērķfinansējumu Latvijas izlases dalībai 2013.gada pasaules Vasaras Universiādē.Papildus pieprasītā finansējuma (10`000 latu apmērā) sadalījums atbilstoši tam paredzētam mērķim:Latvijas izlases dalība 2013.gada pasaules Vasaras Universiādē – 10`000 lati (t.sk.: viesnīcu izmaksas 82 izlases dalībniekiem 2`340 lati; transporta (autobusa) pakalpojumi 7`660 lati). Detalizēta izdevumu tāme pievienota pielikumā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumus sedz no valsts budžeta programmas 02.00.00 „Līdzekļi neparedzētiem gadījumiem”.Informāciju par apropriācijas izmaiņām likuma par valsts budžetu attiecīgajam gadam pielikumā „Valsts pamatbudžeta ieņēmumu un izdevumu atšifrējums pa programmām un apakšprogrammām” (veidlapa APRO) ministrija iesniegs Finanšu ministrijā pēc Rīkojuma projekta pieņemšanas Ministru kabinetā. |

Anotācijas IV – VII sadaļa – Rīkojuma projekts šīs jomas neskar.

Izglītības un zinātnes ministrs V.Dombrovskis

Vizē:

Valsts sekretāre S.Liepiņa

08.05.2013.13:33

Izglītības un zinātnes ministrijas

Sporta un jaunatnes departamenta

vecākais referents K.Randohs

67047982, kaspars.randohs@izm.gov.lv